Ich, Cuͤni Arwer von Raͤmingen, undervogt im ampt uff Boͤtzberg, ✳ tuͦn kun und vˀgich offenlich mitt disem brieff, ✳ das ich uff hùttigen tag, als datū disz briefs bewist,
innamen und anstatt des edeln, wolgebornen, mins gnedigen hern, junckhˀr Thùrings von Arburg, hern ze Schenckenberg, ✳ und ✳ von sundˀ empfelhens wegen des erbn̄, wisē
Heinrich Smids von Klingnòw, obervogts ze Schenckemberg und im ampt uff Boͤtzberg, der ouch zegegen was, ✳ ze Brugg vor dem Nydˀn Tor uss ensit der Ar ✳ in junckher
Hartmans von Bùttikon matten, ✳ als den̄ der jetzgen̄t min gnediger herˀ uff hùtt daselbs ein mantag gehept hàt, ✳ offenlich zegericht gesessen bin, und kament fùr mich
und offen, verbannen gericht mitt fùrsprechn̄, als recht ist, ✳ die erbern Henszly Bitterkrut, burger ze Brugg, uff einsit, und uff die andˀn sit Wernher Rot, ✳ pfruͦndˀ zum klostˀ
Kùngsfeld, ✳ innamen, anstatt und mitt vollem gewalt ✳ der ersamen, geistlichen frowen, frow Margrethen Meygerin, klosterfrowen ✳ des genēpten klostˀs Kùngsveld, ✳ Santt
Claren ordens, Constantzˀ bystuͦms. ✳ offnet der genempt Henszly Bitterkrut durch sinē fùrsprechen, wie das er mitt guͦter, zitlicher ✳ vorbetrachtūg, gesund libs, gemuͤts und
ouch der sȳnen, ✳ mitt dheinē uffsatz noch geverden hindergangē, sunder sins eignē willen, sinē nutz und fromē hiemitt zefùrdˀn und schad₎ zewenden, ✳ fùr sich und all
sin erbn̄, die er ouch mitt im vestēklich herzuͦ verband, ✳ eins rechtē, redlichn̄, steten, vesten und ewigen, unwiderruͤffenlichen kouffs verkoufft und ze kouffen geben hab der
genēpten frow Margrethen Meygerin, ✳ die ouch disen kouff von im zuͤ irn handen getàn hàt, ✳ mitt geding, ✳ das ir der nachgeschribn̄ gekoufft ✳ zinsz ir leptag usz zuͦgehoͤren,
ingàn und dienen ✳ sol, und wen̄ sy von tods wegen abgangen und nitt mer in leben sie, ✳ soͤll er dan̄ gehoͤren, ingan und vallen an das jarzit ampt ✳ daselbs ze Kùngsfeld ✳
oder dem odˀ denen, so dan̄ disz urkùnd, vom gericht darùbˀ geben, mitt ir kuntlichn̄ wissen, willen und urkùnd in̄ haͤbē, und gab also vor mir und offem gericht ze kouffend dem
genēpten Wernher Roten an ir statt ✳ in der jetzgen̄ wise ✳ nùn viertel kernēgelts jerliches und ewiges zinsz ✳ fùr fry, ledig eygen und unbekùmbˀt, uff, von und ab disen nachgeschr₎
guͤtˀn mitt aller ir rechtūg, harkomen und zuͤgehoͤrd, die suss ledig eygen und unbekùmbert sind. ✳ item des erstē ein mùtt ab zwein mattbletzen, gelegen ze Moͤnētal an Brùggla,
der ✳ ein einhalb an Wˀnhers Blerers, seligē, matten, ist ir geteilet, ✳ und stost an des gotzhusz matten ze Moͤnētal, der ander zwischent ✳ Cuͤntzi Mùllers, seligē, ✳ und Hansē Vogts
von Vilingen matten, ist Cuͤntzi Mùllers mattē geteilet. ✳ die selbn̄ zwen mattbletz ✳ des jetzgeñ Cuͤntzi Mùllers erben jetz zuͤ ziten in̄habent ✳ und ✳ den zinsz, ouch den mùtt
kernē gelts, ✳ davon jerlich uff san̄tt Martins tag ✳ nach zinszrecht ✳ richten und weren sond. ✳ die fùnff viertel kernēgelts ✳ gànd ab zwein mattbletzen, in dem zwing ze Raͤmī¬
gen ✳ an Alenriet gelegen, ✳ der ein ist gelegen daselbs ob der stràzs, so gen Raͤmīgen gàt, ✳ an Hansen von Rein, genēpt Wenīger, von Vilingē matten, ist ir geteilet, ✳ dˀ andˀ
ist gelegen daselbs undˀ der stràsz an Ruͤtzschman Jansen von Rinikon matten. ✳ die selbn̄ zwen mattblettz Hans Ryff von Vilingen jetz in̄hàt ✳ und den zinsz davon jerlich
nach zinszrecht je uff santt Martins tag ✳ weren und richten sol. ✳ und also ist dˀ kouff gebn̄ und beschechen ✳ umb zwenundfùnffzig ✳ guld₎, Rinscher, guͤtˀ, gengˀ und geͤbˀ, dero
er von der genēptē frowen, der Meygerin, ✳ in sin und siner erben kuntlichn̄ nutz ✳ gentzlich uszgericht und bezalt sie, ✳ des er sich vor mir und offem gericht ✳ offenlich bekan̄t
und sy der ledig seit. ✳ nach soͤlich offnūg und vˀgicht, ✳ wand sy beydersit ✳ des kouffs also gichtig waren, ✳ stùnd der jetzgeñt Henszly Bitterkrut ✳ mitt sinē fùrsprechn̄ dar
in offen, vˀbannē gericht und entzech sich nach bekan̄tˀ urteil mùtwillenklich und unbetwungenlich ✳ fùr sich und sin erben disz koufs ✳ des vorgen̄ zinsz ✳ uff, von und ab dē
egen̄ mattē ✳ mitt aller rˀchtūg und zuͦgehoͤrd und mitt den gedingē, als vor stàt, ✳ und aller vordrung, rechtūg und anspràch, gewerd, besitzūg und innemūg, ✳ so sin vordˀn
und er biszhar darzuͤ und an gehept habent odˀ er und sin erben ✳ hinfùr jemˀ gehaben odˀ gewùnnē moͤchtē, wie sich das fuͤgte, ✳ und gab das lidklich uff an min, als eins
richters, hand und von des gerichts wegen. ✳ darnach vertiget ✳ und gab ich, jetzgen̄tˀ richter, das alles inhand des genēpten Wˀnhers Roten, innamē, anstatt und zuͤhand₎
der ✳ vorgemˀcktē frowen, der Meygerin, ✳ und ir nachkomē, ✳ inden wortē, als vorstàt, ✳ und beschach disz alles mitt mund, hand, wortē, wercken, wisen und geberd₎ und mitt
aller sicherheit und gewarsami, so herzuͤ von recht odˀ gewonheit, sundˀ des ampts ✳ uff Boͤtzbˀg, ✳ yendˀt ✳ gehort odˀ notdurftig was ✳ und als das vor gericht und urteil ✳ einhelln̄klich gebn̄ hatt, ✳ also verˀ, das aber gesamlot ✳ urteil uff den eyd gab, das es alles ingericht mitt recht, sundˀ nach des ampts recht, vollvˀtiget und beschechē wèr
in der masz, ✳ das es nū und ewklich krafft, macht ✳ und handvesti haben und stèt bliben ✳ sol. ✳ die koͤufferin ✳ und nach irm abgang ✳ das jarzitampt odˀ dˀ odˀ die, so disē brieff,
als vor stàt, in̄habend, ✳ sollend ouch des koufs und zinsz uff den matten und mitt geding, als vor stàt, ✳ gebruchē, geniessen, innhabē, nutzen und niessen, ✳ damitt tuͤn,
lassen, wandlen und werben ✳ in allweg ✳ als mitt irm eignē guͤt ✳ nach irm ✳ besten nutz, willn̄ und gevalln̄, ✳ àn des obgen̄ Bitterkruts ✳ und sinˀ erben und menglichs von
ir wegen ✳ sumen, irren und widersprechen ✳ ungevˀlich. ✳ der jetzgeñt Bitterkrut ✳ gelopt ouch vor mir und offē gericht nach bekan̄tˀ urteil, disz koufs und dˀ vˀtgūg ✳ umb
den egemeldetē zinsz mitt den gedingē, als vor stàt, fùr recht, ledig eigē und unbekùmbˀt fùr mēglichs irrūg und anspràch nach recht wèr zesind ✳ und inē hierumb gût, sicher werschafft zetuͤnd, wo, wen̄ odˀ wie dick die vilgeñt Meygerin ✳ odˀ ir nachkomē, als vor stàt, ✳ des notdurftig sind ✳ odˀ werdēt nach landsrecht,
und ouch widˀ disen ewigē kouff, ✳ disz vertgung noch dhein vor noch nach gemeldet geding niemˀ zekomend, zeredēt, zewˀbēt noch zetund noch schaffen getan
werd₎ indhein wise ✳ und vˀzech sich ouch herùbˀ alles rechtē, aller hilff geistlichˀ und weltlichˀ gerichtē, rechtē, gesetzten und mitt namen alles, so in̄ odˀ sin erbn̄
dheins wegs hiewidˀ geschirmē, behelffen odˀ sy geniessen moͤchtē, alles fùr sich und sin erbn̄ ungevˀlich. sundˀlich ist herin̄ zevˀnemēt, ✳ als dˀ genēpt Henszly
Bitterkrut ✳ umb ein teil des egeschr₎ zinsz, mitt namē umb den mùtt kernēgelts, ✳ ein brieff hàt, ✳ den er abˀ, wan̄d mer zinsz darin̄ begriffen ist, nitt herusz gebē
kan, das dˀselb brieff, ✳ sovil er umb den mùtt kernēgelts seit, ✳ und darzuͤ all andˀ brieff, so hinfùr jemˀ fund₎ wurd₎, die umb dē egen̄ zinsz, die nùn fiertel kˀnēgelts,
all odˀ zum teil wisen werind, gar und gantz tod, krafftlosz, hin und ab, ✳ dˀ koͤufferin und ir nachkomē unschedlich und Henszlin Bittˀkrut und sinē erbn̄ unhilfflich
sin, ✳ sundˀ hinfùr ewklich by disē kouff, vˀtgūg und brieff bestàn ✳ sol gantz an alle intrag und geverde. ✳ Henszly Bitterkrut und sin erbn̄ ✳ sond inē ouch dē altē
brieff, vorgemeldet, ✳ zuͤ ir notdurft, so dick inē das durft beschicht, hinuszlichn̄ ✳ àn alle widˀred, alles ungevˀlich. ✳ dirre dingē sin gezùgē und ingericht gewesen die erbˀn ✳ Heini Stilli von Stilli, Hans Saͤmi von Moͤnētal, Hans Wildi und Uͤly Bùchly von Raͤmīgē, Wˀna Steinhusz und Hans von Rein, ✳ genan̄t
Waͤnīgˀ, von Vilingen, Heini Stelli und Uͤly Meyger von Brugg und andˀ erbˀ lùt gnuͤg. ✳ des alles zewarē urkùnd han ich, obgēntˀ Cuͤni Arwˀ, richtˀ, erbetten
den vorgeschr₎ minē gnedigē hˀn von Arburg, das dˀ sin eigen insigel von des gerichts und beydˀteil bett wegen, doch im und sinē erbn̄ àn schad₎, offenlich hat gehenckt an disen brieff, und des alles ze noch merer vergicht ✳ und gezùgnisse han ich, Henszly Bitterkrut, min eigen insigel fùr mich un̄
min erben, ✳ uns damitt aller obegschribnˀ ding zebewisend, ✳ ouch offenlich gehenckt an disen brieff, ✳ der nach Wˀnher Roten begerūg, an statt, als vor stàt, ✳
also zegebn̄ erteilt ist uff sampstag vor unser liebn̄ frowen tag dˀ liechtmiss, nach Cristi geburt vierzechēhundˀt und darnach im nùnunddrissigistē jar. ✳